62023TO0306_INF
Sklep predsednika Splošnega sodišča z dne 29. septembra 2023 – Red Bull in drugi/Komisija
(zadeva T-306/23 R)
„Začasna odredba – Konkurenca – Sklep Komisije o odreditvi pregleda – Predlog za odlog izvršitve – Neobstoj nujnosti“
1.
Začasna odredba – Odlog izvršitve – Začasni ukrepi – Pogoji za izdajo – Fumus boni juris – Nujnost – Resna in nepopravljiva škoda – Kumulativnost – Tehtanje vseh zadevnih interesov – Vrstni red preizkusa in način preverjanja – Diskrecijska pravica sodnika za začasne odredbe
(Členi 256(1), 278 in 279 PDEU; Poslovnik Splošnega sodišča, člen 156(4))
(Glej točke od 10 do 13.)
2.
Začasna odredba – Odlog izvršitve – Začasni ukrepi – Pogoji za izdajo – Nujnost – Resna in nepopravljiva škoda – Dokazno breme, ki ga nosi stranka, ki predlaga izdajo začasne odredbe
(Člena 278 in 279 PDEU; Poslovnik Splošnega sodišča, člen 156(4))
(Glej točko 16.)
3.
Začasna odredba – Odlog izvršitve – Začasni ukrepi – Pogoji za izdajo – Nujnost – Resna in nepopravljiva škoda – Dokazno breme – Upravni postopek na področju konkurence – Prošnja za dostop do elektronskih in fizičnih dokumentov, ki vsebujejo osebne podatke – Neobstoj neposredne škode v zadevnem podjetju ob upoštevanju pravil, ki urejajo analizo navedenih dokumentov Komisije – Neobstoj nujnosti
(Listina Evropske unije o temeljnih pravicah, člen 7; Uredba Sveta št. 1/2003, člen 20(4))
(Glej točki 37 in 38.)
Izrek
1.
Predlog za izdajo začasne odredbe se zavrne.
2.
Odločitev o stroških se pridrži.